581333-1 Tietoliikenne I

Erilliskoe 25.1.2005

Kirjoita jokaisen vastauspaperisi yläreunaan kurssin nimi ja kokeen päivämäärä sekä nimesi, syntymäaikasi tai opiskelijanumerosi ja allekirjoituksesi.

Internetin protokollia (20 p)

Opiskelija Aina Ahkeran ystävä on lähtenyt vaihto-oppilaaksi yliopistoon, josta myös on yhteys Internetiin.

Piirrä kaaviokuva Aina Ahkeran ja hänen ystävänsä koneita yhdistävästä TCP/IP-verkosta, jossa on sekä isäntäkoneita (host) että reitittimiä (router), siltoja (bridge), keskittimiä (hub), kytkimiä (switch) ja toistimia (repeater) ja näitä yhdistäviä siirtolinkkejä (link). (4 p)

Mitkä TCP/IP-protokollapinon kerrokset on toteutettu kussakin näistä laitteesta ja mitä protokollia niissä tarvitaan? (4 p)

Aina lähettää sähköpostiviestin ystävälleen. Mitä kaikkia eri kerrosten protokollia tarvitaan, ennenkuin sähköpostisanoma on luettavissa ystävän koneella? Kerro hyvin lyhyesti kunkin mainitsemasi protokollan tehtävä. (12 p)

Ruuhkanvalvonta Internetissä (20 p)

Mitä tarkoitetaan ruuhkanvalvonnalla (congestion control)? Miksi ruuhkanvalvonta on niin tärkeää Internetissä? (3 p)

Käytetään TCP-protokollaa, jossa segmentin maksimikoko on 1 KB ja kynnysarvo (threshold) on 16 KB. Vastaanottajan ikkunan koko on 10 KB. Esitä kaaviokuvana, kuinka lähettäjä lähettää yhteyden alussa ensimmäiset 25 KB, kun kuittaukset lähetettyihin segmentteihin saapuvat ajoissa eikä vastaanottaja muuta vastaanottoikkunan arvoa? (7 p)

Esitä kaaviokuvana, miten lähettäjä jatkaa lähetystä, jos kuittausta ei saada ollenkaan siihen lähetykseen, jossa siirretään 26. kilotavu ja käytössä on hidas aloitus. Miten toimitaan, jos käytössä olisikin nopea toipuminen (fast recovery)? (5 p)

Miksi uudelleenlähetysajastimen arvon oikea asetus on ruuhkanvalvonnan kannalta tärkeää? Mitä ongelmia aiheuttaa liian suuri tai liian pieni arvo? Miten uudelleenlähetysajastimelle saadaan arvo? (5 p)

IP-verkko, IP-protokolla ja IP-osoite (IP versio 4) (20 p)

IP-verkko on pakettikytkentäinen verkko, joka tarjoaa yhteydetöntä ja epäluotettavaa palvelua. Mitä näillä termeillä oikein tarkoitetaan? (6 p)

IP-protokolla huolehtii pakettien eli datagrammien siirrosta hyvin erilaisten verkkojen kautta. Millä keinoin IP- protokolla selviytyy siitä ongelmasta, että eri verkoissa on käytössä erilainen paketin maksimikoko? (7 p)

Millainen on IP-osoite? Mitä ongelmia IP-soitteiden kanssa on? (7 p)

2004-11-08T07:49:17